Lucas Noubi

Lucas Dominique Noubi Ngnokam, nado en Moscroun o 15 de xaneiro de 2005, é un futbolista belga que xoga como defensa no Deportivo da Coruña, da Segunda División.

 Traxectoria 
Naceu na cidade belga de Moscroun, sendo fillo de pais cameruneses. Formouse como futbolista nas canteiras do Royal Excel Mouscron, club da súa cidade natal no que xogaba como dianteiro, e do Standard de Liège, ao que chegou en 2015, con 10 anos de idade.

Despois de sete anos nas categorías inferiores, o 13 de marzo de 2022 debutou co primeiro equipo do Liège na Pro League da man do adestrador Luka Elsner, saíndo como titular nun derbi contra o RFC Seraing. Durante as seguintes dúas campañas foi gañando experiencia co primeiro equipo, ao que subiu definitivamente na tempada 2024/25. Con todo, a súa negativa a renovar o seu contrato fixo que fose afastado do equipo, polo que acabou xogando de novo co filial por petición propia para manter o ritmo.

O primeiro día de xullo de 2025 anunciouse a súa fichaxe polo Deportivo da Coruña, da Segunda División.

 Selección nacional 
Foi internacional coas seleccións sub-15, sub-17, sub-18, sub-19 e sub-21 de Bélxica.

 Estatísticas 
ClubTempadaDivisiónLigaCopaOutrosInclúe partidos de play-offs da Jupiler Pro League.TotalPartidosGolesPartidosGolesPartidosGolesPartidosGolesStandard de Liège2021/22Jupiler Pro200000202022/23Jupiler Pro14010301802023/24Jupiler Pro13010902302024/25Jupiler Pro20000020Total club31020120450Total carreira 31 0 2012 0 450

 Notas 

Categoría:Nados en Mouscron
Categoría:Nados en 2005
Categoría:Futbolistas de Bélxica
Categoría:Defensas de fútbol
Categoría:Xogadores do Standard de Liège
Categoría:Xogadores do Deportivo da Coruña